ඉදිරියේදී ඊට පිළිතුරු නොලැබුණහොත් අධිකරණ නියෝගයක් ඉල්ලා සිටීමට බලාපොරොත්තු වන බව ඔවුන් සඳහන් කළා.මේ අතර, සිද්ධිය සම්බන්ධයෙන් හිටපු ජනාධිපති මහින්ද රාජපක්ෂගෙන් සිදුකළ ප්‍රශ්න කිරීම් වලට අදාළ වාර්තාවක් ද අපරාධ පරීක්ෂණ දෙපාර්තමේන්තුව අද අධිකරණයට ගොනුකළා.ඒ සම්බන්ධව කරුණු දක්වමින් රජයේ ජ්‍යෙෂ්ඨ අධිනීතිඥ ලක්මිණී ගිරිහාගම සඳහන් කළේ කීත් නොයාර් නිදහස් කරන්නැයි දුරකථන ඇමතුමක් ලැබුණු බවට මතයක් නොමැති බව හිටපු ජනාධිපතිවරයා ප්‍රකාශ කර ඇති බවයි.නමුත්, මෙවන් අවස්ථාවන්වලදී සාමාන්‍යයෙන් සිදුකෙරෙන්නේ ඒ සම්බන්ධයෙන් සොයා බලන ලෙසට ජනාධිපති ලේකම්ට හෝ ආරක්ෂක ලේකම්ට දැනුම්දීම බව හිටපු ජනාධිපතිවරයා එහිදී ප්‍රකාශ කර තිබෙනවා.ගෝඨාභය රාජපක්ෂගේ ප්‍රධාන ආරක්ෂක නිලධාරිවරයා හරහා කීත් නොයාර් නිදහස් කරන ලෙසට ගෝඨාභය රාජපක්ෂ දැනුම් දුන්නා දැයි අපරාධ පරීක්ෂණ දෙපාර්තමේන්තුව කළ ප්‍රශ්න කිරීමේදී හිටපු ජනාධිපතිවරයා ප්‍රකාශ කර ඇත්තේ තමන්ට මේ සම්බන්ධයෙන් මතකයක් නොමැති බවයි.ආපදාවක් නොමැතිව කීත් නොයාර් හමුවීම හොඳ දෙයක් බවත්, එහිදී හිටපු ජනාධිපතිවරයා අපරාධ පරීක්ෂණ දෙපාර්තමේන්තුවට සඳහන් කර තිබෙනවා.